Snorri var hér ekki síst kirkjunnar vegna " Reykholtsstaður er heimsmiðstöð vegna Eddu Snorra , eða eins og ég hvísla stundum að gestum ; að hér eru þeir staddir í miðju veraldar . Hér er askurinn og brunnurinn undir . Íslendingar gera sér kannski minnst grein fyrir því hvað við erum með í höndunum hérna , þar sem Snorri Sturluson og arfurinn hans er , " segir Geir Waage sóknarprestur í Reykholti meðal annars í ítarlegu viðtali sem birtist í Jólablaði Skessuhorns . Komið er víða við í viðtalinu við séra Geir . " Kristni komst á á Íslandi án átaka . Þess vegna var ekki ástæða til þess að eyðileggja hinn forna arf og hann varðveittist í ríkari mæli en víðast hvar annarsstaðar . Þess vegna yrkjum við og syngjum sálma glaðir og reifir á fornum háttum og tökum okkur í munn ævafornar og rammheiðnar kenningar og prýðum með því Krist og allt hans erindi . Kirkjunni stendur nefnilega ekki ógn af hinum forna arfi . Hann er hluti af okkar dýrmætu arfleifð . Snorri slær þarna ákveðinn tón : Hann útskýrir að hinir fornu guðir hafi upphaflega bara verið menn en ekki djöflar og árar , eins og t.d. sumir samtímamanna hans gjörðu . Við lítum svo á að það sem kirkjan hér og Snorrastofa er að gera núna sé framhald af því sem kirkjan hefur staðið fyrir hér frá upphafi , beint og óbeint . Snorri var hér ekki síst kirkjunnar vegna . Það gleymist stundum . ” Missið ekki af fróðlegu og ítarlegu viðtali við séra Geir Waage , sóknarprest til áratuga á hinum sögufræga Reykholtsstað .